પ્રધાનમંત્રીનું કાર્યાલય
પ્રધાનમંત્રી આવતીકાલે NCCની રેલીમાં ભાગ લેશે
પ્રધાનમંત્રી શ્રી નરેન્દ્ર મોદી આવતીકાલે નવી દિલ્હીનાં કરિયપ્પા પરેડ ગ્રાઉન્ડ ખાતે રાષ્ટ્રીય કેડેટ્સ કોર્પ્સ ની રેલીમાં ભાગ લેશે.
આ કાર્યક્રમમાં પ્રધાનમંત્રી ગાર્ડ ઑફ ઓનરનું નિરીક્ષણ કરશે અને NCCની વિવિધ ટુકડીઓ દ્વારા માર્ચ પાસ્ટનું પરીક્ષણ કરશે. NCC કેડેટ્સ પ્રધાનમંત્રી સમક્ષ સાંસ્કૃતિક કાર્યક્રમની સાથે એડવેન્ચર સ્પોર્ટ્સ, સંગીત અને વિવિધ કલાકૃતિઓ જેવા ક્ષેત્રોમાં તેમનું કૌશલ્ય રજૂ કરશે.
પ્રધાનમંત્રી પ્રશંસનીય એન.સી.સી. કેડેટ્સને પુરસ્કારોનું વિતરણ કરશે અને ઉપસ્થિત જનમેદનીને સંબોધન કરશે.
દર વર્ષે NCCના સેંકડો કેડેટ્સ ગણતંત્ર દિવસના કેમ્પ માટે નવી દિલ્હી આવે છે. ગયા વર્ષે NCCની રેલીને સંબોધન કરતાં પ્રધાનમંત્રીએ કુદરતી આફતો દરમિયાન રાહત અને બચાવ કામગીરીમાં તેમના પ્રયત્નો તેમજ સ્વચ્છ ભારત અભિયાન જેવી પહેલને પ્રોત્સાહન આપવા માટેના તેમના પ્રયત્નોને બિરદાવ્યા હતા.
SD/RP/DS
(Visitor Counter : 103